Laat sy Liefde jou Lei: Soms skaaf ons wel aan mekaar - www.bybelkennis.co.za
Laat sy Liefde jou Lei: Soms skaaf ons wel aan mekaar – Milanie Vosloo
Moenie toelaat dat die slegte julle onderkry nie, maar deur goed te doen moet julle die slegte hokslaan. Romeine 12:21
Nie een van ons is ‘n sondelose engel nie. Daarom maak ons foute, is daar misverstande tussen ons, verstaan ons mekaar verkeerd en kan ons soms ons humeur totaal en al verloor.
Nouja, geen meningsverskil, krapperigheid, ongedurigheid of ‘n ernstige bakleiery is lekker nie, maar juis as gevolg van ons uiteenlopende perspektiewe, is konflik soms onvermydelik is. Daar bestaan nie ‘n bloudruk vir “liefdevolle” konflikhantering, tog kan die volgende TOP-beginsels ‘n waardevolle riglyn wees:
Tyd: Tyd het ‘n manier om kalmte, perspektief en insig te bring. As jy dus kan, speel of sorg vir ‘n afkoelperiode – ‘n fase waarin elke party kans kan kry om nugter oor alles te dink.
ntspan: Baie dinge is al gesê en gedoen in tye wanneer mense gespanne, oorhaastig of ongeduldig is. Gee jouself asemhalingstyd en vra die Gees om aan jou kalmte, vrede en wysheid te gee.
Probeer verstaan: Die oomblik wat ons begrip het vir iemand anders se agtergrond, situasies, motivering en rede, raak dinge vir ons duideliker en kan ons met groter deernis hulle kant van die saak insien. Dis gewoonlik die begin van wedersydse respek en die vind van gesamentlike oplossings.
Tyd wat heel, ‘n gemoed vol vrede en ‘n hart gevul met begrip en liefde, kan menige moeilike situasies makliker maak. En waar daar onmin is, weer vrede bring.
Here, ek glo en weet dat ek saam met U ook konfliksituasies met liefde kan benader.
Laaste 30 Dae: 23,554
Laaste 365 Dae: 331,398